Meta Girard de Soucanton
Meta Girard de Soucanton (sünninimi Meta Rosenfeldt; 30. detsember 1842 / 11. jaanuar 1843 – 7/20. aprill 1911 Tallinn) oli paruness, Kunda ja Selja mõisa omaniku John Carl Girard de Soucantoni teine abikaasa. Meta Rosenfeldt ja John Carl Girard de Soucanton abiellusid 10/22. aprillil 1884 Kunda mõisas. Abielu oli lastetu. 19. sajandi lõpuaastatel, pärast abikaasa John Carl Girard de Soucantoni surma lasi paruness Meta ehitada Karepale historitsistlikus stiilis Villa Taormina, mis nimetati Itaalia väikelinna Taormina järgi, kus abielupaar oli veetnud mesinädalaid. Paruness Meta Girard de Soucanton on maetud Kunda vanale kalmistule.